./data/phi0914/phi00140/phi0914.phi00140.perseus-lat1.xml
AemiliusPaulus proconsul ex Liguribus Ingaunis triumphavit   transtulit coronas aureas quinque et viginti, nec       praeterea quicquam auri argentique in eo triumpho latum  captivi multi principes       Ligurum ante currum ducti  aeris trecenos militibus divisit   auxerunt eius triumphi famam legati Ligurum pacem       perpetuam orantes: ita in animum induxisse Ligurum gentem nulla umquam arma nisi       imperata a populo Romano sumere   responsum a           Q Fabio praetore est Liguribus iussu senatus orationem eam non novam       Liguribus esse; mens vero ut nova et orationi conveniens esset, ipsorum id       plurimum referre:  ad consules irent et, quae       ab iis imperata essent, facerent; nulli alii quam consulibus senatum crediturum       esse sincera fide in pace Ligures esse   pax       in Liguribus fuit  in Corsica pugnatum cum Corsis; ad duo milia eorum M Pinarius praetor in acie occidit  qua clade compulsi obsides dederunt et       cerae centum milia pondo   inde in Sardiniam exercitus ductus et       cum Iliensibus, gente ne nunc quidem omni  parte pacata, secunda proelia facta         Carthaginiensibus eodem anno centum obsides redditi, pacemque [cum] iis populus       Romanus non ab se tantum, sed ab rege etiam Masinissa praestitit, qui cum       praesidio armato agrum, qui in controversia erat, obtinebat